Ted Hanisch

Theodor Harald Hanisch (født 20. april 1947 i Tønsberg) er en norsk samfunnsforsker, embetsmann og forretningsmann. Han var arbeidsdirektør fra 1995 til 2000.

Hanish er magister (mag.art.) i sosiologi fra Universitetet i Oslo (1973). Han var leder for Institutt for samfunnsforskning i Oslo 1978-1989 og statssekretær i Gro Harlems Brundtlands regjering 1986-1989. Han var også leder for CICERO Senter for klimaforskning 1990-1993.

Hanish var assisterende arbeidsdirektør 1992-1994 og arbeidsdirektør fra 1995. Han valgte å gå av i 2000 etter at det ble avdekket overrapportering av arbeidsformidling i Arbeidsmarkedsetaten (nå NAV).

Fra 2000 har han i hovedsak vært leder og gründer i næringslivet. I 2001 startet han bemanningsbyrået Personalhuset AS. Hanisch var styreleder i Enova 2002-2008 og er styreleder i konsulentselskapet Sitepartner AS. Han har også vært styreleder/styremedlem i flere andre selskaper.

Hanisch har også vært styreleder i Risør Trebåtfestival og i Risør Kammermusikkfestival.

Referanser

Eksterne lenker 
 
 Ted Hanish - Store norske leksikon

Norske embets- og tjenestemenn
Personer tilknyttet Institutt for samfunnsforskning
Personer tilknyttet CICERO